คลังแนะนักลงทุนอย่าตกใจต่างชาตทิ้งหุ้น
รมว.คลังเตือนนักลงทุนทำใจหุ้นตก แนะไม่ควรตื่นตามต่างชาติเทขาย เชื่อกลับมาลงทุนใหม่ แต่ควรระมัดระวังการลงทุน
3 ต.ค. 2554

รมว.คลังเตือนนักลงทุนทำใจหุ้นตก แนะไม่ควรตื่นตามต่างชาติเทขาย เชื่อกลับมาลงทุนใหม่ แต่ควรระมัดระวังการลงทุน 
นายธีระชัย ภูวนาถนรานุบาล รมว.คลัง กล่าวว่า นักลงทุนในตลาดหุ้นไม่ควรตื่นตามการขายของนักลงทุนต่างประเทศ จนทำให้ดัชนีหุ้นไทยตกว่า 40 จุด แต่ควรลงทุนระมัดระวังและทำใจเรื่องการลงทุนไว้หน่อย
รมว.คลัง กล่าวว่า นักลงทุนสถาบันต่างประเทศขายหุ้นไทย และ ในเอเชียอย่างมาก เพื่อนำเงินไปใช้หนี้ที่ถูกไถ่ถอน ซึ่งที่ผ่านมาได้นำเงินลงทุนเข้ามาลงทุนมาก เพราะได้กำไรสูง
"เมื่อนักลงทุนต่างประเทศขายถึงจุดหนึ่ง ปัจจัยพื้นฐานจะทำให้นักลงทุนกลับมาลงทุนใหม่ ซึ่งยังบอกไม่ได้ว่านักลงทุนจะขายอีกนานแค่ไหน และเมื่อไรนักลงทุนจะกลับมาลงทุน" นายธีระชัย กล่าว